Source: http://ec.europa.eu/civiljustice/adr/adr_hun_sk.htm
Timestamp: 2014-04-17 07:12:49+00:00

Document:
Európska komisia - Európska justičná sieť - Alternatívne spôsoby riešenia sporov - Mad'arsko
Alternatívne spôsoby riešenia sporov - Mad'arskoTáto stránka už nie je aktuálna. V súčasnosti pripravujeme jej aktualizáciu a nová stránka bude uverejnená na Európskom portáli elektronickej justície.
Najprv všeobecná otázka: aké sú jednotlivé spôsoby alternatívneho riešenia sporov v Maďarsku? Je použitie určitej formy alternatívneho riešenia sporu ustanovené zákonom alebo kategoricky vyplýva zo súdneho rozhodnutia? Je táto oblasť upravená zákonom? 1.
Rozhodcovské konanie 2.
Zákon č. I z roku 2004 o športe, ktorým sa zriaďuje Stály športový rozhodcovský súd 3.
Mediácia 4.
Mediácia vo veciach poskytovania zdravotnej starostlivosti 5.
Mediácia vo veciach ochrany dieťaťa 6.
Korporátne zmierovacie konanie Aké druhy sporov možno riešiť prostredníctvom alternatívneho riešenia sporov? Existujú zmluvné podmienky týkajúce sa plnenia zmluvy, podľa ktorých v prípade, ak vznikne spor, sa má najprv použiť postup alternatívneho riešenia sporov. Spor možno predložiť súdu iba v prípade, ak sa uskutočnilo takéto konanie. Sú tieto podmienky pre účastníkov zmluvy záväzné? Ako možno v prípade použitia postupov alternatívneho riešenia sporov zabezpečiť záruky porovnateľné so zárukami, ktoré poskytuje súdne konanie? Ako možno najmä zabezpečiť dodržiavanie mlčanlivosti o obsahu rokovaní? Je potrebné zaobstarať si právne poradenstvo? Akú úlohu zohrávajú v postupoch alternatívneho riešenia sporov advokáti? Je možné uskutočniť alternatívne riešenie sporu prostredníctvom „dištančného“ konania? (Je najmä možné použiť elektronické médiá?) Vzťahuje sa na postupy alternatívneho riešenia sporov poplatková povinnosť? Ak áno, ako sa delia trovy? Je k dispozícii právna pomoc? Ak bol pokus o mimosúdne urovnanie sporu neúspešný, je ešte možné predložiť vec na rozhodnutie súdu? Má táto skutočnosť vplyv na premlčanie práva v súdnom konaní? Ak na základe postupu alternatívneho riešenia sporu účastníci dospeli k vzájomnej dohode, ako sa realizuje v praxi? Ako sa postupuje v prípade, ak sa riešenie, ku ktorému účastníci dospeli, nezrealizuje v praxi ihneď? Možno využiť bežné exekučné konanie? Možno ešte vec predložiť na rozhodnutie súdu? Najprv všeobecná otázka: aké sú jednotlivé spôsoby alternatívneho riešenia sporov v Maďarsku?
Maďarský právny systém upravuje
známejšie druhy alternatívneho riešenia sporov, takže účastníci sa môžu
pokúsiť urovnať svoje spory v rozhodcovskom konaní alebo mediáciou namiesto
toho, aby predložili vec na rozhodnutie súdu.
Je použitie určitej formy alternatívneho riešenia sporu ustanovené zákonom alebo kategoricky vyplýva zo súdneho rozhodnutia?
Platná právna úprava neukladá
účastníkom povinnosť použiť mechanizmy alternatívneho riešenia sporov na
urovnanie sporov.
Je táto oblasť upravená zákonom?
V maďarskom právnom systéme je
alternatívne riešenie sporov upravené rôznymi právnymi predpismi rôznej
právnej sily – najmä zákonmi parlamentu. Tieto zákony sú uvedené ďalej.
Podľa zákona č. LXXI z roku
1994 o rozhodcovskom konaní možno namiesto súdneho konania použiť rozhodcovské
konanie, ak (a) aspoň jeden z účastníkov vykonáva ako svoje povolanie ekonomickú
činnosť, ktorej sa právny spor týka (v opačnom prípade, ak to zákon pripúšťa,
sa môžu účastníci dohodnúť na rozhodcovskom konaní ad hoc alebo na
stálom rozhodcovskom konaní); (b) ak účastníci môžu slobodne rozhodovať o
predmete konania; a (c) ak sa účastníci dohodli na rozhodcovskom konaní v
písomnej rozhodcovskej zmluve. Zákon môže vylúčiť riešenie právnych sporov v
rozhodcovskom konaní a v niektorých druhoch občianskoprávnych sporov nemožno
využiť rozhodcovské konanie. Hore
Rozhodcovia musia byť nezávislí
a nestranní; nesmú byť zástupcami účastníkov. Rozhodcovia nesmú prijímať
pokyny počas konania a musia zachovávať úplnú mlčanlivosť o skutočnostiach, o
ktorých sa dozvedia, a to aj po skončení konania. V prípade stáleho
rozhodcovského súdu sa rozhodcovia musia písomne zaviazať, že budú dodržiavať
uvedené povinnosti, pri ich zvolení/vymenovaní.
Pokiaľ zákon neustanovuje inak,
ako stály rozhodcovský súd v medzinárodných sporoch koná stály rozhodcovský
súd pri Maďarskej obchodnej a priemyselnej komore (so sídlom 1055 Budapest,
Kossuth tér 6-8).
2. Zákon č. I z roku 2004 o športe, ktorým sa zriaďuje Stály športový rozhodcovský súd
V niektorých sporoch týkajúcich
sa športu na návrh účastníkov rozhoduje vo veci Stály športový rozhodcovský
súd. Predmetom jeho rozhodovacej činnosti sú najmä právne spory medzi
športovými združeniami a ich členmi, spory medzi členmi športových združení
týkajúce sa ich činností súvisiacich so športovým združením a spory medzi
športovými združeniami/organizáciami alebo športovcami a odborníkmi v oblasti
športu. Stály športový rozhodcovský súd pôsobí v rámci Národného športového
združenia. Predsedníctvo si volí predsedu a aspoň 15 členov na štvorročné
funkčné obdobie spomedzi právnikov s osobitnou právnou kvalifikáciou a
najmenej päťročnou právnou praxou v oblasti športu. Predsedníctvo volí dvoch
členov Stáleho športového rozhodcovského súdu na odporúčanie Maďarského
olympijského výboru. Hore
Okrem zákonom ustanovených
výnimiek sa na konanie pred Stálym športovým rozhodcovským súdom vzťahujú ustanovenia
zákona č. LXXI z roku 1994 o rozhodcovskom konaní.
3. Mediácia
Podľa zákona č. LV z roku 2002 o mediácii účastníci (fyzické osoby, právnické osoby, podnikateľské združenia bez právnej subjektivity a iné organizácie) občianskoprávneho sporu súvisiaceho s ich osobnými a majetkovými právami môžu, ak sa tak dohodnú a ak zákon neobmedzuje ich právo nakladať s predmetom konania, na vyriešenie sporu využiť mediačné konanie. Takéto konanie môžu začať tým, že sa obrátia na mediátora. Zákon vymedzuje okruh občianskoprávnych sporov, ktoré nemožno riešiť mediáciou a v prípade ktorých sa jeho ustanovenia nevzťahujú na mediačné a zmierovacie konanie upravené inými predpismi alebo na mediáciu v rozhodcovskom konaní. Zoznam mediátorov je uverejnený na internetovej stránke ministerstva spravodlivosti: www.im.hu - - - . 4. Mediácia vo veciach poskytovania zdravotnej starostlivosti
Podľa zákona č. CXVI z roku
2000 o mediácii vo veciach poskytovania zdravotnej starostlivosti možno
na dosiahnutie mimosúdneho urovnania právnych sporov, ktoré sa týkajú poskytovania
služieb zdravotnej starostlivosti pacientom zo strany poskytovateľov zdravotnej
starostlivosti, a na zabezpečenie rýchleho a účinného uplatnenia práv
účastníkov sporu využiť mediačné konanie. Účastníci sporu musia predložiť návrh
na mediáciu regionálnej komore súdnych znalcov, ktorá sa nachádza najbližšie
k miestu bydliska pacienta alebo k miestu poskytovania príslušných služieb
zdravotnej starostlivosti. Poskytovateľ zdravotnej starostlivosti je povinný
dostupným spôsobom zverejniť zoznam regionálnych komôr súdnych znalcov. Zoznam
mediátorov vo veciach poskytovania zdravotnej starostlivosti vedie Maďarská
komora súdnych znalcov (1027 Budapest, Bem rakpart 33-34., I. 122.).
5. Mediácia vo veciach ochrany dieťaťa
Podľa dodatku k nariadeniu č. 149/1997
(IX. 10.) Korm. z roku 2003 o orgánoch starostlivosti o dieťa, ochrane
dieťaťa a správe starostlivosti o dieťa bola od 1. januára 2005 zavedená mediácia
vo veciach ochrany dieťaťa v prípadoch, ak sa rodičia alebo iné osoby
oprávnené udržiavať styk s dieťaťom nevedia dohodnúť na spôsobe alebo čase
styku s dieťaťom. Mediáciu vo veciach ochrany dieťaťa možno začať na základe
spoločného návrhu účastníkov sporu adresovanému mediátorovi vo veciach
ochrany dieťaťa. Národný inštitút pre rodinnú a sociálnu politiku vedie
zoznam mediátorov vo veciach ochrany dieťaťa. Do tohto zoznamu možno
nahliadnuť v úradných priestoroch opatrovníckeho súdu a orgánov
starostlivosti o dieťa.
6. Korporátne zmierovacie konanie
Hlavnou úlohou mediačného a rozhodcovského orgánu pre pracovnoprávne spory, ktorý bol zriadený podľa zákona č. XXII z roku 1992 o Zákonníku práce, je riešiť kolektívne pracovnoprávne spory. Tento orgán vykonáva tri druhy činností: zmierovacie konanie, mediačné konanie a rozhodcovské konanie. Služby tohto orgánu v oblasti mediácie možno využiť aj na riešenie individuálnych pracovnoprávnych sporov, ale zákon neukladá účastníkom takýchto sporov povinnosť v tomto prípade využiť toto konanie. S cieľom umožniť spotrebiteľom uplatnenie ich práv boli zákonom č. CLV z roku 1997 o ochrane spotrebiteľa zriadené zmierovacie orgány pri regionálnych hospodárskych komorách. Zmierovacie orgány sa zaoberajú najmä mimosúdnym urovnávaním sporov so spotrebiteľmi, ktoré sa týkajú uplatňovania predpisov v oblasti akosti a bezpečnosti tovaru a služieb, zodpovednosti za chybný výrobok a uzatvárania a plnenia zmlúv. Cieľom konania pred zmierovacím orgánom je zmierne urovnanie sporu medzi spotrebiteľom a podnikateľom, a ak k zmiernemu urovnaniu sporu nedôjde, vydanie rozhodnutia v záujme rýchleho, účinného a jednoduchého uplatnenia práv spotrebiteľa. Tieto orgány nemajú právomoc rozhodovať spory, v prípade ktorých z právneho predpisu vyplýva právomoc iného orgánu. Zmierovacie konanie sa začína na návrh spotrebiteľa alebo v prípade, ak ide o viacerých spotrebiteľov, občianskej organizácie, ktorá zastupuje záujmy spotrebiteľov, splnomocnenej príslušnými spotrebiteľmi. Aké druhy sporov možno riešiť prostredníctvom alternatívneho riešenia sporov?
Postupy alternatívneho riešenia
sporov možno použiť v občianskoprávnych a obchodnoprávnych sporoch,
pokiaľ ich použitie nie je obmedzené žiadnym právnym predpisom.
Existujú zmluvné podmienky týkajúce sa plnenia zmluvy, podľa ktorých v prípade, ak vznikne spor, sa má najprv použiť postup alternatívneho riešenia sporov. Spor možno predložiť súdu iba v prípade, ak sa uskutočnilo takéto konanie. Sú tieto podmienky pre účastníkov zmluvy záväzné?
V občianskych a obchodných
veciach môžu účastníci zmluvy v zmluve uviesť, že na urovnanie sporov
týkajúcich sa zmluvných podmienok sa má namiesto súdneho konania použiť
rozhodcovské konanie. Ak je takéto ustanovenie uvedené v zmluve, pre
účastníkov zmluvy je záväzné. Ako možno v prípade použitia postupov alternatívneho riešenia sporov zabezpečiť záruky porovnateľné so zárukami, ktoré poskytuje súdne konanie? Ako možno najmä zabezpečiť dodržiavanie mlčanlivosti o obsahu rokovaní?
Charakterizované postupy
alternatívneho riešenia sporov sú upravené všeobecne záväznými právnymi aktmi,
zákonmi parlamentu a nariadeniami vlády, ktoré obsahujú striktné ustanovenia
týkajúce sa priebehu konania a požiadavky dodržiavania mlčanlivosti. Tieto
ustanovenia poskytujú dostatočné záruky, vďaka ktorým sú postupy
alternatívneho riešenia sporov rovnako spoľahlivé ako súdne konanie.
Je potrebné zaobstarať si právne poradenstvo? Akú úlohu zohrávajú v postupoch alternatívneho riešenia sporov advokáti?
V rámci postupov alternatívneho
riešenia sporov sa nevyžaduje zastúpenie advokátom ani právne poradenstvo. Účastníci
sa môžu dobrovoľne rozhodnúť, či sa dajú zastupovať (splnomocneným)
zástupcom, či si zaobstarajú právne poradenstvo alebo informácie
prostredníctvom advokáta alebo notára, alebo či požiadajú o právne
poradenstvo v rámci systému inštitúcií právnej pomoci pre sociálne
znevýhodnených na základe zákona č. LXXX z roku 2003 o právnej pomoci.
Je možné uskutočniť alternatívne riešenie sporu prostredníctvom „dištančného“ konania? (Je najmä možné použiť elektronické médiá?)
Vzťahuje sa na postupy alternatívneho riešenia sporov poplatková povinnosť? Ak áno, ako sa delia trovy? Je k dispozícii právna pomoc?
Predpisy upravujúce jednotlivé
druhy konaní jednoznačne ustanovujú spôsob úhrady trov zo strany účastníkov. V niektorých
prípadoch sa môžu účastníci slobodne dohodnúť na úhrade poplatkov
a trov, ktoré v konaní vznikli, kým v iných prípadoch ich
výšku ustanovujú právne predpisy. V rozhodcovskom konaní sa
v rozsudku uvedie výška trov, ako aj to, ktorý z účastníkov je povinný
ich uhradiť. V mediačnom konaní sa môžu účastníci a mediátor
slobodne dohodnúť na výške poplatkov a trov, ako aj na tom, ktorý
účastník je povinný uhradiť akú sumu; ak sa účastníci nedohodnú na tom, ktorý
z nich uhradí akú sumu, sú povinní uhradiť poplatky a trovy konania
rovným dielom. V mediačnom konaní vo veciach poskytovania zdravotnej
starostlivosti príslušné poplatky a trovy ustanovuje zákon, ale
účastníci sa môžu slobodne dohodnúť na tom, v akom pomere ich budú
znášať.
Od 1. apríla 2004, keď nadobudol
účinnosť zákon č. LXXXX z roku 2003 o právnej pomoci, môžu osoby, ktoré
majú podľa tohto zákona nárok na právnu pomoc, získať od poskytovateľa
právnej pomoci informácie o možnostiach mimosúdneho urovnania právneho
sporu, prípadne môžu požiadať o vyhotovenie dokumentu, ktorý by mohol pomôcť
vyriešiť spor. Odmenu za právne poradenstvo alebo preddavok na túto odmenu
uhrádza štát podľa výšky príjmu a majetkových pomerov osoby, ktorej sa
poradenstvo poskytuje.
V mediačnom konaní vo
veciach poskytovania zdravotnej starostlivosti sa účastníci môžu slobodne
dohodnúť na tom, kto z nich uhradí trovy. Pre prípad, ak sa
účastníci nedohodnú, zákon ustanovuje, ktorý účastník je v konkrétnych
prípadoch povinný uhradiť trovy. Podľa všeobecného pravidla, ktoré ustanovuje
zákon, sa všeobecné trovy konania delia medzi účastníkov rovným dielom. Osobitný
predpis ustanovuje výšku všeobecných a vedľajších trov konania.
Ak bol pokus o mimosúdne urovnanie sporu neúspešný, je ešte možné predložiť vec na rozhodnutie súdu? Má táto skutočnosť vplyv na premlčanie práva v súdnom konaní?
Proti rozsudku rozhodcovského
súdu sa nemožno odvolať. V určitých zákonom ustanovených prípadoch
môže ktorýkoľvek z účastníkov alebo ktokoľvek, koho sa týka výrok
rozsudku, do šesťdesiatich dní od vydania rozsudku navrhnúť súdu, aby
rozsudok zrušil (napríklad ak účastník, ktorý uzavrel rozhodcovskú zmluvu,
nebol spôsobilý na právne úkony alebo na to nebol oprávnený; ak je
rozhodcovská zmluva neplatná podľa právnych predpisov právneho poriadku,
ktorým sa riadi, alebo ak neobsahuje ustanovenie, ktoré by určovalo tento
právny poriadok, podľa maďarského práva; ak účastníci neboli riadne
upovedomení o ustanovení rozhodcu alebo o rozhodcovskom konaní, alebo
ak sa z iného dôvodu nemohli k veci vyjadriť; ak sa rozsudok týkal
sporu, na ktorý sa nevzťahovala rozhodcovská doložka alebo na ktorý sa
nevzťahujú ustanovenia rozhodcovskej zmluvy atď.).
Rozsudok nemožno zrušiť
v prípade, ak uplynula uvedená šesťdesiatdňová lehota. Ak počas konania účastníci
dospejú k dohode o spore, rozhodcovský súd vydá uznesenie, ktorým konanie
zastaví. Na návrh účastníkov rozhodcovský súd uvedie ich dohodu (vrátane
ustanovení, ktoré obsahuje) v rozsudku, pokiaľ má za to, že táto dohoda
je v súlade s právnymi predpismi. Dohoda, ktorá je súčasťou
rozsudku rozhodcovského súdu, je rovnako právne záväzná ako rozsudok tohto
Podľa zákona o mediácii môžu
účastníci po ukončení mediačného konania predložiť spor na rozhodnutie
súdu, keďže dohody uzatvorené v rámci mediačného konania nie sú právne vymožiteľné.
Vec možno predložiť na
rozhodnutie súdu v rámci všeobecnej premlčacej doby. Začatím mediačného
konania sa premlčacia doba prerušuje.
Ak na základe postupu alternatívneho riešenia sporu účastníci dospeli k vzájomnej dohode, ako sa realizuje v praxi? Ako sa postupuje v prípade, ak sa riešenie, ku ktorému účastníci dospeli, nezrealizuje v praxi ihneď? Možno využiť bežné exekučné konanie? Možno ešte vec predložiť na rozhodnutie súdu?
Rozhodcovský rozsudok má
rovnaké účinky ako právoplatný rozsudok súdu a vzťahujú sa naň právne
predpisy o súdnom výkone rozhodnutí. Ak sú splnené stanovené
podmienky, príslušný miestny súd priloží k záväznému rozhodnutiu
zmierovacieho orgánu pre ochranu spotrebiteľa alebo mediačnej rady pre poskytovanie
zdravotnej starostlivosti a k dohode uzatvorenej v konaní pred
mediačnou radou pre poskytovanie zdravotnej starostlivosti exekučný príkaz.
Dohoda o úprave styku
s dieťaťom uzatvorená v mediačnom konaní vo veciach ochrany dieťaťa
sa musí do ôsmich dní predložiť opatrovníckemu súdu. Opatrovnícky súd na
návrh účastníkov dohodu schváli. Ak účastníci mediačného konania
k dohode nedospejú, opatrovnícky súd rozhodne o začatí konania. « Alternatívne spôsoby riešenia sporov - Všeobecné informácie | Mad'arsko - Všeobecné informácie »

References: súd 
 súd 

súd 
 súd

 súd 
 súd 
 súd 
 súd 
 súd 
 súd